b'\n_START_ARTICLE_\nGold Panda\n_START_SECTION_\nHistorie\n_START_PARAGRAPH_\nDe f\xc3\xb8rste guldpanda\'er blev lavet i 1982, i st\xc3\xb8rrelserne 1, \xc2\xb9\xe2\x81\x84\xe2\x82\x82, \xc2\xb9\xe2\x81\x84\xe2\x82\x84 og \xc2\xb9\xe2\x81\x84\xe2\x82\x81\xe2\x82\x80 troy ounce af 99,9\xc2\xa0% guld. \xc3\x85ret efter blev endnu en st\xc3\xb8rrelse tilf\xc3\xb8jet - \xc2\xb9\xe2\x81\x84\xe2\x82\x82\xe2\x82\x80 oz. Nogle \xc3\xa5r blev st\xc3\xb8rre m\xc3\xb8nter lavet p\xc3\xa5 5 og 12 oz. I 2001 annoncerede man, at man ikke ville \xc3\xa6ndre designet \xc3\xa5rligt l\xc3\xa6ngere, s\xc3\xa5 2002-m\xc3\xb8nten blev ens med den fra 2001. Men samlere reagerede ved kun at k\xc3\xb8be halvt s\xc3\xa5 mange m\xc3\xb8nter som normalt, og \xc3\xa5ret efter gik Kina tilbage til deres oprindelige id\xc3\xa9. Der er flere steder, der producerer m\xc3\xb8nterne, heriblandt - men ikke kun - Beijing, Shenzhen, Shanghai og Shenyang. I mods\xc3\xa6tningen til de amerikanske m\xc3\xb8nter, der viser hvor de er pr\xc3\xa6get, kan man ikke se det p\xc3\xa5 guldpanda\'erne. Nogle f\xc3\xa5 \xc3\xa5r har der dog v\xc3\xa6ret sm\xc3\xa5 \xc3\xa6ndringer, s\xc3\xa5 man kunne se, hvor den blev pr\xc3\xa6get.\n_START_SECTION_\nBeskrivelse\n_START_PARAGRAPH_\nForside: En tegning af Himmeltemplet (et tempel i Beijing), og bogstaver \xc3\xb8verst, der siger "Zhonghoa Renmin Gonghegou", der betyder Folkerepublikken Kina. Nederst st\xc3\xa5r \xc3\xa5rstallet med arabertal_NEWLINE_Bagside: Forskellige tegninger af pandaer, som er et nationalsymbol for Kina. Designet varierer hvert \xc3\xa5r med undtagelse af \xc3\xa5r 2001 og 2002, hvor designet var ens.'